એની સ્થાપના વખતના પ્રથમ પ્રમુખ શ્રી હરિશભાઈ ગગુભાઈ છાડવાની સેવાઓ ખુબજ નોંધનીય રહી છે. ૧૯૯૫ થી ૨૦૦૮ સુધી અનેક વિધ પ્રવૃતિઓ થઈ. પછી તેઓ ટ્રસ્ટી પદે નિમાતાં એમના અનુગામી ભાઈશ્રી રમેશભાઈ લાલજી સોની એ પણ પ્રમુખ પદે રહીને સરસ રીતે કાર્યભાર સંભાળ્યું છે. એમની સાથે ઉપપ્રમુખ પદે શ્રી નરેદ્રભાઈ રણશી સંગોઈ તેમજ શ્રી સોમચંદભાઈ વેલજી લોડાયા ની કામગીરી પણ પ્રશંસનીય રહી. તા.૯-૯-૨૦૦૯ ના "મહામંત્ર શ્રી નવકાર ભાષ્યજાપ" નું ભવ્યાતિભવ્ય કાર્યક્રમ યોગીસભાગૃહ-દાદર ખાતે યોજાયું, જેનું "લાઈવ ટેલીકાસ્ટ" સંસ્કાર ચેનલ દ્વારા દેશ-વિદેશના લગભગ ૧૭૦+ દેશોમાં થયું. એના લાભાર્થી તરીકે સંસ્થાના ચેરમૈન પદે રહી ચૂકેલ શ્રી દલપતભાઈ પુખરાજજી જૈન (મલ્લેશા) પરિવાર (ખિવાંદી-રાજ.-દાદર) હતો. પરિણામ સ્વરૂપ આજે દેશ-વિદેશમાં નવકાર જાપના સતત ભવ્ય આયોજનો થાય છે. વિશ્વભરમાં નવકાર મહામંત્ર ગુંજી રહ્યું છે. બી.એમ.પી.પી. પરિવાર દર વર્ષે દાતાશ્રીઓના સથવારે વિરાટ નવકાર ભાષ્યજાપનું આયોજન કરે છે, જેનું દેશ-વિદેશમાં "લાઈવ ટેલીકાસ્ટ" થાય છે. આ ઉપરાંત સંસ્થા દેશના જૈન સમાજના શાસન સમર્પિત પૂણ્યાત્માઓનું "પરમેષ્ઠી રત્ન એવોર્ડ" દ્વારા બહુમાન પણ કરે છે.